*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2016. 03. 17.**

**Javaslat 2016. április-december hónapokra a közterületi hulladékgyűjtő edények és kosarak ürítésére vonatkozó vállalkozási keretszerződés megkötésére**

**Előadó:** a városüzemeltetési, környezetvédelmi és  
 turisztikai bizottság elnöke

pénzügyi bizottság elnöke

gazdasági és területfejlesztési bizottság elnöke

ügyrendi igazgatási és jogi bizottság elnöke

**Előkészítő:** Markóth Béla a Városüzemeltetési és Beruházási Osztály vezetője

Beéry Réka ügyintéző

**Meghívott:** Ferencz Kornél DUNANETT Nonprofit Kft. ügyvezető igazgató

Bencsik István DUNANETT Nonprofit Kft. igazgató

**Véleményező bizottságok:**

városüzemeltetési, környezetvédelmi és turisztikai bizottság 2016.03.16.

pénzügyi bizottság 2016.03.16.

gazdasági és területfejlesztési bizottság 2016.03.16.

ügyrendi, igazgatási és jogi bizottság 2016.03.16.

**A napirendi pont rövid tartalma:** 2016. 03. 31-én lejár a Dunaújváros Megyei Jogú Város Önkormányzata és a DUNANETT Nonprofit Kft. között megkötött közterületi hulladékgyűjtő edények ürítésére vonatkozó szerződés. A törvényben meghatározott tevékenység folyamatossága miatt a tevékenységre új szerződés megkötése szükséges.

**A napirendi pont előkészítőinek adatai:**

Osztály neve: Városfejlesztési Igazgatóság/

Városüzemeltetési és Beruházási Osztály

Ügyintéző neve: Beéry Réka

E-mail címe: beery\_reka@pmh.dunanet.hu

Telefonszáma: 06-25-544-172

Iktatószám: 2913-2/2016

Előkészítő aláírása: Beéry Réka s.k.

Igazgató / Osztályvezető aláírása: Markóth Béla s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2016. március

Ellenőrzés dátuma: 2016. március

Törvényességi észrevétel: Van /Nincs

Az elfogadáshoz szükséges szavazati arány: egyszerű/minősített

**A tárgyalás módja:** **Nyílt ülés**

**JAVASLAT**

**Javaslat 2016. április-december hónapokra a közterületi hulladékgyűjtő edények és kosarak ürítésére vonatkozó vállalkozási keretszerződés megkötésére**

**Tisztelt Közgyűlés!**

Magyarország helyi önkormányzatairól szóló 2011. évi CLXXXIX. törvény (Mötv.) 13. § (1) bekezdés 5. pontja kötelező feladatként írja elő a köztisztaság biztosítását. A feladat teljesítését az Önkormányzat a DUNANETT Nonprofit Kft. útján látja el. Ennek alapján a DUNANETT Nonprofit Kft.-nek keretszerződést kell kötnie Dunaújváros Megyei Jogú Város Önkormányzatával. A DUNANETT Nonprofit Kft. által a 2016. április-december hónapokra benyújtott árajánlat az előterjesztés 1. számú mellékletét képezi.

A keretszerződés (a határozat 1. számú melléklete) megkötését követően a közszolgáltató köteles a jogszabályi előírásoknak megfelelően elvégezni a szolgáltatást.

A szerződésben szereplő bruttó 61.279.687,-Ft összegből 41. 280.198,-Ft, azaz negyvenegymillió-kettőszáznyolcvanezer-egyszázkilencvennyolc forintnak a Dunaújváros Megyei Jogú Város Önkormányzat 2016. évi költségvetéséről és végrehajtásának szabályairól szóló 3/2016. (II.19.) rendelete 5. melléklet Városüzemeltetés költségvetési sor a fedezete. A fennmaradó bruttó 19.999.489,-Ft, azaz tizenkilencmillió-kilencszázkilencvenkilencezer-négyszáznyolcvankilenc forint fedezetét a Dunaújváros Megyei Jogú Város Önkormányzat 2016. évi költségvetéséről és végrehajtásának szabályairól szóló 3/2016. (II.19.) rendelete 5/b. melléklet Általános tartalék sorából kell kiegészíteni.

A városüzemeltetési, környezetvédelmi és turisztikai bizottság rendkívüli ülésén megtárgyalta. A bizottság véleményét a bizottság elnöke a közgyűlésen szóban ismerteti.

A gazdasági és területfejlesztési bizottság rendkívüli ülésén megtárgyalta. A bizottság véleményét a bizottság elnöke a közgyűlésen szóban ismerteti.

A pénzügyi bizottság rendkívüli ülésén megtárgyalta. A bizottság véleményét a bizottság elnöke a közgyűlésen szóban ismerteti.

Az ügyrendi, igazgatási és jogi bizottság rendkívüli ülésén megtárgyalta. A bizottság véleményét a bizottság elnöke a közgyűlésen szóban ismerteti.

*Kérjük a Tisztelt Közgyűlést az előterjesztés megtárgyalására és elfogadására.*

Tisztelt Közgyűlés!

A fentiek alapján az alábbi határozati javaslatot terjesztjük a közgyűlés elé.

**HATÁROZATI JAVASLAT**

**Dunaújváros Megyei Jogú Város Közgyűlésének**

**….../2016.(III.17.) határozata**

**Javaslat 2016. április-december hónapokra a közterületi hulladékgyűjtő edények és kosarak ürítésére vonatkozó vállalkozási keretszerződés megkötésére**

1.) Dunaújváros Megyei Jogú Város Közgyűlése a határozat 1. számú mellékletét képező vállalkozási keretszerződést, bruttó 61.279.687,-Ft összegben megköti a Dunanett Nonprofit Kft.-vel.

2.) Dunaújváros Megyei Jogú Város Közgyűlése az 1.) pontban meghatározott vállalkozási keretszerződés fedezetét egyrészt Dunaújváros Megyei Jogú Város Önkormányzatának a 2016. évi költségvetéséről és végrehajtásának szabályairól szóló 3/2016. (II.19.) önkormányzati rendelete (továbbiakban: rendelet) 5 melléklet a „Városüzemeltetés” alcím terhére biztosítja, másrészt a fennmaradó összeget a rendelet 5.b. melléklet általános tartalék sorából átcsoportosításra kerülő 19.999.489,-Ft-tal biztosítja.

3.) Dunaújváros Megyei Jogú Város Közgyűlése felhatalmazza a polgármestert, hogy a Dunanett Nonprofit Kft.-vel az 1. pontban jóváhagyott keretszerződést írja alá.

**Felelős:** - a szerződés aláírásáért:

polgármester

- a határozat végrehajtásában való közreműködésért:

a városüzemeltetési és beruházási osztályvezető

**Határidő:** 2016. április 15.

4.) Dunaújváros Megyei Jogú Város Közgyűlése utasítja a jegyzőt, hogy az 2. pontban foglaltakat a 2016. évi költségvetésről szóló önkormányzati rendelet soron következő módosításában vezesse át, valamint a kötelezettségvállalás nyilvántartásba vételével kapcsolatos teendőket végezze el.

**Felelős:** a határozat végrehajtásáért:

a jegyző

a költségvetés módosításának előkészítésében való közreműködésért:

a költségvetési és pénzügyi osztályvezető

a költségvetés nyilvántartásba vételének előkészítéséért:

a városüzemeltetési és beruházási osztályvezető

**Határidő:** a 2016. évi költségvetés következő módosításának időpontja

Dunaújváros, 2016. március 17.

**Pintér Attila s.k. Hingyi László s.k.**

**a pénzügyi bizottság elnöke a gazdasági és területfejlesztési bizottság elnöke**

**Tóth Kálmán s.k. Cserni Béla s.k.**

**az ügyrendi, igazgatási a városüzemeltetési, környezetvédelmi**

**és jogi bizottság elnöke turisztikai bizottság elnök**